JMT ธุรกิจเป็นบวกจากโอกาสประมูลหนี้ NPL สูง-ลุ้นปีนี้กำไรแตะ 1.45 พันลบ.
JMT ธุรกิจเป็นบวกจากโอกาสประมูลหนี้ NPL สูง-ลุ้นปีนี้กำไรแตะ 1.45 พันลบ. แนะซื้อเป้า 56 บาท
JMT ธุรกิจเป็นบวกจากโอกาสประมูลหนี้ NPL สูง-ลุ้นปีนี้กำไรแตะ 1.45 พันลบ. แนะซื้อเป้า 56 บาท
20 ก.ย. 2564

บล.โนมูระ พัฒนสิน ระบุในบทวิเคราะห์วันนี้ (16 ก.ย.64) ว่า  บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT (TP22F 56*) ภาพอุตสาหกรรมยังเป็นบวกจากโอกาสประมูลหนี้ NPL สูง โดยกำหนดวงเงินซื้อหนี้ NPL ปี 2564 สูง 6 พันลบ. รวมถึง ผลการตัดต้นทุนหมดในหนี้ก้อนใหญ่อีก 1 หมื่นลบ.ในช่วงครึ่งปีหลัง 2564 หนุนกำไรครึ่งปีหลัง 2564เติบโต เทียบช่วงเดียวกันของปีก่อนและกำไรทั้งปี 2564 โต 38% ที่ 1,447 ลบ.
ขณะที่แผนปี 2565-2566 ยิ่งรุกหนัก หลังกลุ่ม BTS เข้ามา และได้เงินสนับสนุนผ่านการเพิ่มทุนอีก 1 หมื่นลบ. เบื้องต้นตั้งเป้าวงเงินซื้อหนี้เพิ่ม 3 เท่าตัวใน 3 ปี (65-66 อยู่ที่ 1.5, 2 หมื่นลบ. ตามลำดับ) เป็น Upside ต่อประมาณการ และกำไร 2565 คาดจะกลบผลของ EPS Dilution 18% จากการเพิ่มทุนได้หมด
Valuation: แนะนำ “ซื้อ” รับภาพผลประกอบการยังเป็นขาขึ้น โดยมี PER21 ที่ 37 เท่า และมีโอกาสเข้า SET50 + การเข้ามาของกลุ่ม BTS เป็นจุดเปลี่ยนเชิงบวก ช่วยหนุนโอกาสธุรกิจและ Eco System เครือ JMART ยิ่งแข็งแกร่งขึ้น และระยะสั้นคาดเงินที่ได้จากการเพิ่มทุน RO (เสร็จสิ้นปลายปี) 1 หมื่นลบ. ต่อยอดสู่เป้าของบริษัทเพิ่มวงเงินซื้อหนี้ 3 เท่าตัวใน 3 ปีหน้า เป็น Upside จากตลาด